100
Tantun Bɛtina
1 Tantun bɛtina, barika birana.
Dunuɲa muxune birin xa sɔnxɔ sɛwani Alatala xa.
2 Ɛ Alatala batu sɛwani.
Ɛ fa a yɛtagi, ɛ sɛwa bɛtine ba a xa!
3 Ɛ a kolon a Alatala nan Ala ra.
A tan nan en daxi.
A tan nan gbee en na.
A yamaan nan en tan na,
alo a xuruseen naxanye rabama.
4 Ɛ nɛma soma a Batu Banxini,
ɛ barikan bira a xa!
Ɛ a tantun a tanden ma!
Ɛ a tantun,
ɛ barikan bira a xa.
5 Amasɔtɔ Alatala fan,
a hinanna luma nɛn habadan!
A tinxinyaan luma nɛn
habadan han habadan!