128
Duban Ala yɛɛragaxu muxune xa
1 Ala Batu Banxi yisiga bɛtina.
Sɛwan na kanne xa
naxanye gaxuma Alatala yɛɛ ra,
naxanye birama a kiraan fɔxɔ ra.
2 I wali xɔnna i makone fanma nɛn.
I sɛwama nɛn i mɔn yi sabati.
3 I ya ɲaxanla diine barima nɛn
alo wudi bili bogilana.
I ya dii xɛmɛne i ya tabanla rabilinma nɛn
alo oliwi wudi binle.
4 Muxun naxan gaxuma Alatala yɛɛ ra,
na kanna dubani itoe nan sɔtɔma.
5 Alatala xa barakan sa i ya fe yi
keli Siyon yi!
Ala xa i Yerusalɛn sabatixin to
i siin birin yi!
6 Ala xa i i mamandenne to!
Ala xa bɔɲɛ xunbenla fi Isirayila ma.