130
Ala maxandina malina fe ra
1 Ala Batu Banxi yisiga bɛtina.
Alatala, n bata n xui ramini i ma tɔrɔni.
2 Marigina, n xuiin namɛ,
i yi i tuli mati n ma maxandi xuiin na.
3 Alatala, xa i nxu suxu nxu hakɛne ra,
Marigina, nde luma a yalagitaren na?
4 Koni i tan nan nxu mafeluma nxu hakɛne ra,
nxu yi gaxu i yɛɛ ra.
5 N yengi saxi Alatala nan ma,
n niin taxuxi a ra,
n xaxili tixi a falan nan na.
6 N yengi tixi Marigin na
alo taa kantanne yengi kuye yibaan ma kii naxan yi.
7 Isirayila, i yengi ti Alatala ra,
amasɔtɔ a hinan, a nɔɛ i xunbɛ nɛn.
8 A tan nan Isirayila rakisima a hakɛn birin ma.