120
Ala maxandina malina fe ra
1 Ala Batu Banxi yisiga bɛtina.
N yi tɔrɔni waxatin naxan yi,
n yi n xui ramini Alatala ma,
a yi n yabi.
2 Alatala n nakisi wuledene nun yanfantenne ma.
3 Ɛ tan wuledene,
Ala nanse ligama ɛ ra,
a ɛ saranma nanse ra?
4 A lan a xa ɛ tɔrɔ
sofane xalimakunle nun tɛɛ wolonne nan na.
5 Tɔrɔn na a ra n tan xa,
n lu ɛ tagi, ɛ tan Mesɛki kaane,
n dɔxɔ ɛ yɛ
alo Kedari bɔnsɔnna muxune wulaan kui.
6 N bata bu muxune tagi
bɔɲɛ xunbenla mi rafan naxanye ma!
7 N na bɔɲɛ xunbenla fe fala,
e tan yi yɛngɛn so.