29
Alatala Sɛnbɛn Birin Kanna
1 Dawudaa bɛtina.
Ɛ tan malekane,
ɛ fa Alatala tantun,
ɛ a tantun a binyen nun a sɛnbɛna fe ra.
2 Ɛ binyen fi Alatala ma a xinla fe ra,
ɛ Alatala batu a nɔrɔ sariɲanxini.
3 Alatala xuiin mɛma fɔxɔ igene yi,
Ala binye kanna sarinma,
Alatala a xuiin nasigama ige gbeene xun ma.
4 Alatala xuiin sɛnbɛn gbo,
Alatala xuiin nɔrɔxi.
5 Alatala xuiin suman binle yigirama,
hali suman wudin naxanye Liban yamanani.
6 Ala Liban geyane ratuganma
alo ɲinge diina,
e nun Siriyon geyana
alo burunna ɲingena.
7 Alatala xuiin sigama ayi
alo kuye sarinna.
8 Alatala xuiin tonbon yirene yimaxama,
a Kadesi tonbonni maxa.
9 Xɛnle diin xalima Alatala xuiin ma,
a mɔn yi warine dɛɛne rayolon,
yamaan birin sɔnxɔma a Batu Banxini,
e naxa, “Binyen xa fi a ma!”
10 Alatala dɔxi fufane xun na.
A mangayaan na habadan!
11 Alatala nan sɛnbɛn fima a yamaan ma,
a bɔɲɛ xunbeli barakan sa e yi.